Morten Falck

Morten Arvid Falck (født 5. februar 1946, død 16. januar 2021«Morten Falck – en trofast venn og kamerat – og et tvers gjennom godt menneske», steigan.no 18. januar 2021 (Besøkt 18. januar 2021)) var en norsk journalist, oversetter og politisk skribent.

Falck var utdannet typograf. Han arbeidet i mange år i Aftenposten og var tillitsvalgt for grafikerne.Side 25. Alf Skjeseth: Sykle på vatnet, Samlaget 2011Terje Johansen og Terje Fjellum: En pilar i Aftenpostens grafiske klubb - Minneord i Klassekampen 22. januar 2021  Senere begynte han som journalist i avisa med spesielt ansvar for stoff om naturvitenskap og forskning.

Falck var med i kulturtidsskriftet Profil på syttitallet og var aktiv i ml-bevegelsen. Han satt i redaksjonen for SUFs tidsskrift Ungsosialisten fra 1967 og var en av aktivistene som startet månedavisa Klassekampen i 1969.Side 134. Pål Steigan: En Folkefiende, Aschehoug 2013 Han var avisas første kulturredaktør.Side 120. Alf Skjeseth: Sykle på vatnet, Samlaget 2011Alf Skjeseth: Siste kamp er over - Minneord i Klassekampen 22. januar 2021 

Senere var han en profilert skribent på ytterste venstreside, med bidrag i Klassekampen og tidsskriftet Rødt!. Falck virket også som oversetter og oversatte både Det kommunistiske manifest og Jan Myrdals Rød stjerne over India.

Med utgangspunkt i interessen for natur og biologi utviklet han seg til å bli en av landets fremste eksperter på blomsterfluer, og bygget opp en stor og verdifull samling av ulike fluefamilier.«Morten Falck (72) fra Hasle donerer sin verdifulle fluesamling til Naturhistorisk museum», Vårt Oslo 29. oktober 2018 (Besøkt 13. januar 2021)  Samlingen donerte han i 2018 til Naturhistorisk museum.«Verdifull fluesamling til Naturhistorisk museum», Naturhistorisk museums nettsider 25. oktober 2018 (Besøkt 13. januar 2021) 

 Bibliografi 
 Rasismen - en løgn som dreper, Forlaget Rødt (2013)

 Referanser 

 Eksterne lenker 
 Morten Falck: «Brev til en historiker», artikkel i  Klassekampen 2. januar 2006 (hentet 25. januar 2021 fra steigan.no)

Kategori:Norske journalister